Source: http://www.snppc.ro/legislatie_specifica.php?id=46&idu=leg
Timestamp: 2018-01-19 09:51:52+00:00
Document Index: 16795789

Matched Legal Cases: ['articolul 19', 'articolul 20', 'articolul 21', 'articolul 22', 'articolul 23', 'articolul 24']

Ordin nr. 113 din 25/05/2012 pentru modificarea şi completarea Ghidului carierei poliţiştilor şi cadrelor militare din MAI, aprobat prin OMAI nr. 69/2009
Art. I. – Ghidul carierei poliţiştilor şi cadrelor militare din Ministerul Administraţiei şi Internelor, aprobat prin Ordinul ministrului administraţiei şi internelor nr. 69/2009, publicat în Monitorul Oficial al României, Partea I, nr. 312 din 12 mai 2009, se modifică şi se completează după cum urmează:
1. La articolul 19, după alineatul (1) se introduce un nou alineat, alineatul (11), cu următorul cuprins:
“(11) Prin excepţie de la prevederile alin. (1), pot ocupa o funcţie de conducere vacantă de comandant grupă/comandant pluton, respectiv comandant pichet/comandant staţie/adjunct comandant secţie, fără examen sau concurs, absolvenţii Academiei de Poliţie «Alexandru Ioan Cuza», arma jandarmi sau pompieri, la numirea în prima funcţie.”
2. La articolul 20 alineatul (1), literele f) şi g) se modifică şi vor avea următorul cuprins:
“f) să fi obţinut în ultimii 3 ani calificativul de cel puţin «bine» la evaluarea anuală de serviciu pentru poliţişti, respectiv «foarte bun» la aprecierea de serviciu pentru cadre militare;
g) să aibă 4 ani vechime în funcţii de conducere în unităţi ale MAI.”
3. La articolul 21 alineatul (1), litera f) se modifică şi va avea următorul cuprins:
“f) să fi obţinut în ultimii 3 ani calificativul de cel puţin «bine» la evaluarea anuală de serviciu pentru poliţişti, respectiv «foarte bun» la aprecierea de serviciu pentru cadre militare;”.
4. La articolul 22, litera g) se modifică şi va avea următorul cuprins:
“g) să fi obţinut în ultimii 2 ani calificativul de cel puţin «bine» la evaluarea anuală de serviciu pentru poliţişti, respectiv «foarte bun» la aprecierea de serviciu pentru cadre militare.”
5. La articolul 23 alineatul (1), litera f) se modifică şi va avea următorul cuprins:
“f) să fi obţinut în ultimii 2 ani calificativul de cel puţin «bine» la evaluarea anuală de serviciu pentru poliţişti, respectiv «foarte bun» la aprecierea de serviciu pentru cadre militare.”
6. La articolul 24, litera e) se modifică şi va avea următorul cuprins:
“e) să fi obţinut în ultimii 2 ani calificativul de cel puţin «bine» la evaluarea anuală de serviciu pentru poliţişti, respectiv «foarte bun» la aprecierea de serviciu pentru cadre militare.”
“Art. 30. – (1) Personalul încadrat din sursă externă în perioada cuprinsă între data de 24 august 2002 şi 31 decembrie 2011 şi care nu a absolvit cursul pentru iniţierea în carieră parcurge, pe baza planificării unităţilor cu competenţă în domeniu, potrivit art. 6 alin. (5) sau, după caz, potrivit art. 6 alin. (6), până cel mai târziu la data de 31 decembrie 2012, cursul pentru iniţierea în carieră, în sistem modular. Grupele de pregătire se organizează în funcţie de resursele disponibile, ţinând cont de statutul profesional, structura beneficiară şi, pe cât posibil, de profilul de muncă.
(2) Suplimentar probelor prevăzute la art. 6 alin. (4), personalul prevăzut la alin. (1) susţine şi o probă de pregătire fizică.
(3) Face excepţie de la prevederile alin. (1) personalul care, deşi nu a absolvit cursul de iniţiere în carieră, a absolvit un curs de capacitate profesională/capacitate organizat în instituţiile de formare profesională iniţială din sistemul de apărare naţională, ordine publică şi siguranţă naţională ori un alt program de formare profesională iniţială/curs de carieră cu durată cel puţin egală cu durata cursului pentru iniţierea în carieră prevăzută la art. 6 alin. (3), organizat în instituţiile de formare profesională iniţială din sistemul de apărare naţională, ordine publică şi siguranţă naţională.”
8. În tot cuprinsul ghidului, denumirile “Direcţia formare iniţială şi continuă” şi “Direcţia generală resurse umane” se înlocuiesc cu denumirea “Direcţia generală management resurse umane”.
Nr. 113. Publicat in Monitorul Oficial, Partea I nr. 377 din 05/06/2012